procesaur/Wiki.mk huggingface dataset:
Лоликон

Лоликон (|ロリコン) — јапонски поим што настанал како спојување од зборовите „Лолита“ (јап. ''ロリータ'') и „комплекс“ (јап. ''コンプレックス''). Во Јапонија, овој поим се однесува на привлечноста кон девојчиња во предпубертетски или ран пубертет или слични на нив по надворешни параметри и луѓе што имаат склоност кон овој облик на педофилија.
Надвор од Јапонија, поимов е поретко вообичаен и, по правило, се користи во врска со јапонската анимација (аниме) и стриповите (манга) што содржат еротски или романтични сцени во кои се вклучени мали девојчиња или очигледно малолетни девојчиња. Изразот е упатување на романот „Лолита“ на Владимир Набоков, во кој средовечен маж е полово обземен од дванаесетгодишно девојче.
Еквивалентен поим за опишување на привлечност кон момчиња (или соодветниот жанр) е шотакон.
1 Развој
Елементи на лоликон (зголемен интерес на мажите за мали девојчиња или романтични чувства на девојче кон возрасен маж) се среќаваат доста често во анимето, вклучително и во детски и младешки серии. На развојот на лоликонот многу значително влијаела аниме-серијата ''Cardcaptor Sakura'', во која, и покрај отсуството на какви било еротски елементи, имала многу двосмислени сцени. Главниот лик на серијата, девојката Сакура, е најпопуларниот лик во мангите за лоликон и доџинши. Значајно влијание врз спецификите на жанрот имала и серијата ''Soul Taker'' и нејзиното продолжение ''Nurse Witch Komugi-chan'', чиј главен лик, Комуги, станала вториот симбол на лоликон заедно со Сакура.
Аs1one

Аs1one (Како еден) е поп група составена од мешани израелски еврејски и палестински арапски членови.
1 Историја
as1one групата била замислена и формирана од музичките претприемачи Џејмс Динер, кој го потпишал и развил Maroon 5, и Кен Левитан, кој потпишал и го развил Kings Of Leon. Почнувајќи од 2021 година, парот одржале аудиции низ градовите и малите села во Израел. По илјадници аудиции, тие на крајот ќе одлучиле на шестчлена вокална и мултиинструменталистичка група составена од Надав Филипс, Нив Лин, Асеел Фарах, Охад Атија, Садик Догош и Нета Розенблат, кои својата музика ќе ја изведуваат на англиски јазик. Членовите на групата доаѓале од различни потекла, опфаќајќи ја христијанската, еврејската и муслиманската вера. Аs1one постојат како група повеќе години, датираат од пред пандемијата КОВИД-19.
Во август 2023 година, as1one отпатувале во Лондон за да снимаат во Еби Роуд Студиос (анг: Abbey Road Studios) со Нил Роџерс. Групата подоцна се преселила во Лос Анџелес за да продолжат да ја снимаат својата дебитантска музика, која излегла на 5-ти октомври, непосредно пред избувнувањето на војната меѓу Израел и Хамас. Нета Розенблат во интервју изјавил дека членовите на бендот „секој од нив изгубил драги и блиски луѓе во оваа војна“ и дека „навистина е тешко да се видат вовлечени невини луѓе во војната од двете страни“. Во истото интервју, Садик Догош изразил загриженост дека бендот е принуден на „амбасадорска улога“ зошто тие се само музичари, а не политичари. Од пристигнувањето на групата во Америка, as1one соработувале со повеќе продуценти и текстописци, вклучувајќи ги Џена Ендрјус и Стивен Кирк, Џејсон Евиган, Оук Фелдер, Томи Браун, Џастин Трантер, Лил Арон, Дања и Y2K.
На 13 септември 2024 година, било објавено дека as1one потпишале со брендот Трти Тајгерс (анг: Thirty Tigers) дистрибуирана преку Орчард (анг: The Orchard). Тие, исто така, го објавиле својот прв сингл, Ол Ајс он Ас (анг: All Eyes on Us (со учество на Нил Роџерс). Слушателите ја критикувале песната и брендирањето на бендот како неповрзани со реалноста, во однос на веројатниот геноцид во услови на тековната израелска инвазија на Појасот Газа. Некои слушатели ја истакнале сличноста на „Сите очи на нас“ со „Сите очи на Рафа“, виралниот слоган во врска со израелската офанзива Рафах, и искажувале ставови со обвиненија дека песната го одвлекува вниманието од конфликтот. Други фанови пак го бранеле бендот и изјавувале дека тие можат слободно да се изразат како што чувствуваат и сакаат.
Приказната за as1one е тема на снимената документарна серија од 4 дела, која се емитувала на Парамаунт+.
Луј Блан

Луј Блан (француски: ''Louis Blanc'', 1811-1882) — француски политичар, новинар и историчар. Тој се залагал за помирување на класите, а по револуцијата од 1848 година станал министер во привремената влада. Подоцна, за време на Париската комуна од 1871 година, Блан бил на страната на противниците на побунетите работници.
Ваза со булки

''Вазна со булки'' — маслена слика од 1886 година, создадена во Париз, Франција од постимпресионистичкиот холандски уметник Винсент ван Гог.
1 Цвеќиња како тема
Цвеќињата биле тема на многу слики на Ван Гог во Париз, а оваа од неговите многубројни наклонетости најмногу се должи на неговата љубов кон цвеќињата. Како што им рекол на своите браќа Тео ван Гог и Кор ван Гог, „Ќе видите дека со тоа што ќе направите навика да гледате јапонски слики, ќе ви се допадне да правите букети и да правите уште многу работи со цвеќиња“. Неговата сестра Вил, Винсент ја советувал да ја обработува сопствената градина, како Кандид од Волтер, за да најде радост и смисла во животот. Откако го напуштил Париз и се населил во Арл, Ван Гог ја насликал својата втора група ''Сончогледи'' во 1888 и 1889 година. Неговите слики на сончогледи во вазни се меѓу неговите најпознати слики.
2 Цвеќиња испраќани до Ван Гог во Париз
Во Париз пријатели и познаници секоја недела му испраќале букети цвеќе за неговите слики мртва природа. Тој, исто така, купувал евтини букети, бирајќи цвеќиња во различни бои за неговите слики. Во писмото до неговата сестра Вил тој напишал: „Минатата година не сликав речиси ништо освен цвеќиња за да можам да се навикнам на други бои освен сивата - розова, нежно или светлозелена, светлосина, виолетова, жолта, славноцрвена“. Тоа било претерување - за време на својот престој во Париз насликал 230 слики, од кои околу 30 биле цвеќиња. Сепак, забелешката ја покажува неговата насоченост за сликање цвеќиња како тема и за дополнително да го развие своето ценење и разбирање на бојата.
3 Сомнеж и проверка
Сликата, Ен Периш Таицел во 1957 година ѝ ја подарила на постојаната збирка на Водсворт Атенеум. Нејзината автентичност била доведена во прашање од историчарот на уметност Валтер Фајлхенфелд во 1990 година. Била прогласена за оригинална од Музејот Ван Гог во Амстердам, откако Водсворт ја испратиле на проверка за да се утврди дали е дело од раката на уметникот или измамник. Рендгенската снимка на сликата го покажала обрис на портрет на маж под сликата на цвеќето, а музејот го прогласил делото доследна со другите слики што Ван Гог ги создал кога се преселил од Антверпен таа година.
Ваза со бели и црвени каранфили

Ваза со бели и црвени каранфили — дело на Винсент ван Гог. Станува збор за масло на платно во приватна збирка, насликано во летото 1886 година во Париз. Сликата прикажува бели и црвени цветови од каранфил во златна и темнокафеава ваза.
Сопствеништво:
Сопственик, Аукциска куќа/Име на изложба, година, Тип
Сеслер, САД, Парк-Бернет, 26 октомври 1944 година, музеј
А. Бол уметничка галерија, САД, Парк-Бернет, 9 ноември 1955 година, музеј
Кристи, 2 ноември 1993 година, Приватна збирка
1 Библиографија
* Van Gogh, V and Leeuw, R (1997) [1996]. van Crimpen, H, Berends-Albert, M. ed. The Letters of Vincent van Gogh. London and other locations: Penguin Books.
*
Франсоа Гизо

Франсоа Гизо (француски: ''François Pierre Guillaume Guizot'', 4 октомври 1787 - 12 септември 1874) — француски политичар и историчар. По своите политички убедувања, тој бил монархист и приврзаник на династијата на Орлеаните. Како идеолог на крупната финансиска буржоазија, пред револуцијата од 1830 година, тој се наоѓал на чело на опозицијата против кралската династија на Бурбоните. Од 1840 до 1848 година, за време на владеењето на кралот Луј-Филип, ја водел француската влада, борејќи се против револуционерното движење.
Јоргован (Ван Гог)

''Јоргован'' — слика на Винсент ван Гог во музејот Ермитаж во Санкт Петербург насликата во 1889 година.
1 Историја
Оваа слика е насликана од Ван Гог во мај 1889, додека уметникот бил на лекување во Сен Реми-де-Прованс во душевната болница на доктор Пејрон. Овој јоргован бил во градината на болницата каде што се лекувал Ван Гог. Драматичниот израз на овие мигови е транскрибиран во движењето на цветната грмушка. Кога пристигнал во болницата, првиот месец му било забрането да шета во полето, токму во оваа градина ги составил своите најпознати цветни студии. Тој верувал дека заедницата со природата - без оглед на нејзиниот облик - треба да му овозможи на човекот да стапи во допир со возвишеното „со [...] ова нешто горе [...] неразбирливо.“
2 Библиографија
* Jacob Baart de la Faille, ''L'Œuvre de Vincent van Gogh, catalogue raisonné, ouvrage accompagné de la reproduction de plus de 1.600 tableaux, dessins, aquarelles et gravures du maître'', 6 volumes, éditions G. van Oest, Paris & Bruxelles, 1928
Радеша

Радеша (|Radeshë или ''Radesha''; |Радеша) — село во областа Гора, денес во општината Драгаш на Призренскиот округ, јужно Косово. Населението брои 779 жители (2024). Селото е претежно горанско
1 Географија и местоположба
Селото се наоѓа во областа Гора, во северозападните пазуви на Шар Планина, на надморска височина од 1.350 м.
2 Историја
Селото за прв пат се споменува како селиште во грамота на царот Стефан Душан од 1348-1352 година, издадена од манастирот „Св. Архангели Михаил и Гаврил“ во Призрен. Според истражувања на Иван Јастребов, во селата Радеша и Лештане некогаш постоеле цркви.
Во 1900 година, Васил К’нчов ја забележал Радеша како македонско-муслиманско село во областа Гора со 100 куќи.
Според Стефан Младенов во 1916 г. Радеша (''Ра̀деша'') било македонско село со 90 куќи.
На етничката карта на Северозападна Македонија од 1929 г. Афанасиј Селишчев ја забележал Радеша како македонско село.
3 Население
Според германска карта издадена во 1941 година, а заснована на пописот на Кралството Југославија од 1931 година, селото имало 450 јужнословенски муслимани (Горанци).
Во табелата во продолжение е направен преглед на населението во сите пописни години:
Година, 1948, 1953, 1961, 1971, 1981, 1991, 2011
Население, 753, 794, 837, 884, 1.279, 1.226, 1.224
4 Општествени установи
* Амбуланта
5 Културни и природни знаменитости
Џамии
* Џамија во Долно Маало — селска џамија во Долно Маало;
* Џамија во Горно Маало — селска џамија во Горно Маало; и
* Џамија во Хоџино Маало — селска џамија во Хоџино Маало.
6 Поврзано
* Гора
Карл Теодор Фердинанд Грин

Карл Теодор Фердинанд Грин (германски: ''Karl Theodor Ferdinand Grün'', 30 септември 1817 - 18 февруари 1887) — германски политичар, новинар и филозоф. Тој бил претставник на т.н. „вистински социјализам“ и ја негирал класната борба и се борел против комунистите, залагајќи се за „општочовечките стремежи“ и за еднаквост на „луѓето воопшто“.
Јозеф Дицген

Петер Јозеф Дицген (германски: ''Peter Josef Dietzgen'', 9 декември 1828 - 15 април 1888) — германски филозоф и новинар. Тој бил работник и самоук филозоф, претставник на дијалектичкиот материјализам. Тој е автор на неколку трудови во кои остро ги критикувал идеализмот и свештенството, како и вулгарниот материјализам. Најважното негово дело е „Суштината на човечката умствена работа“ (1869). Неговото творештво многу го ценеле Маркс, Енгелс и Ленин, иако истовремено го критикувале поради некои негови ставови.
Петар Поповски (професор)

Петар Поповски – македонски универзитетски професор на Универзитетот во Олборг.
1 Животопис
Петар Поповски е роден во Охрид во 1973 година. На Електротехничкиот факултет во Скопје дипломирал во 1997, a магистрирал во 2000 година. Докторирал во 2004 година на Универзитетот во Олборг на безжични комуникации. На факултетот се вработил во 2008 година како помлад асистент. Од 2001 до 2004 година бил на докторски студии на универзитетот во Олборг каде што од 2004 до 2006 година, тој работел како последокторски истражувач. Во 2006 година, тој станал доцент на универзитетот во Олборг.
Освен професор во Олборг, тој е и посетувачки професор на Универзитетот во Бремен, Германија, главен уредник е на IEEE Journal of Selected Areas in Communications, претседател е на IEEE Communication Theory Technical Committee, комитет за базични истражувања во телекомуникациите, член е на Данскиот истражувачки совет за технологија и производство, претседател на Шведската истражувачка фондација за 6Г безжични системи. Дел е од бордот на директори на „Гејтхаус“, претпријатие за сателиски комуникации, основач на здружение на 20-ина сателитски претпријатија од Олборг кои соработуваат со неговиот универзитет.
Автор/соавтор е на повеќе од 300 научни трудови, објавени во реномирани списанија, конференции и книги. Има преку 30 патенти и патентни апликации. Неговите истражувачки интереси се во областа на безжичните комуникации и мрежната и комуникациската/информациската теоријата.
Suds in the Bucket

"Suds in the Bucket„ (Садс ин д бакет) е песна која била напишана од Били Монтана и Теми Вагонер, песната вокално била снимена од американската пејачка на кантри-музиката Сара Еванс. Песната била издадена во мај 2004 година како трет сингл од албумот на Еванс од 2003 година ''Немирен''. Таа станала нејзин трет број еден сингл на топ листите во САД, и нејзин прв по ''Борн ту флај'' (анг: Born to Fly) во почетокот на 2001 година. Овој сингл бил сертифициран за платина од Здружението на музичките сниматели на Америка на 18 август 2023 година.
Песната се појавила и во играта ''Караоке револушн кантри'' (анг: ''Karaoke Revolution Country)'' и е вклучена во Рок Бенд: Кантри Трек Пек (анг: ''Rock Band: Country Track Pack)'' Била претставена и од натпреварувачот Бренли Браун на ''Војс'' на 15 мај 2017 година.
1 Содржина
Оваа песна со високо темпо ја раскажува приказната за една девојка која еден ден одеднаш бега во Лас Вегас со своето момче, оставајќи ги „пената во кофата и облеката да виси надвор за да се суши“, алудирајќи на тоа колку брзо таа се одлучила за да замине. Озборувањата и драмата потоа се шират во другите делови од нивниот роден град, како на пример во фризерски салон и во локалната црква.
2 Критички прием
Дебора Еванс Прајс, од списанието ''Билборд'', позитивно ја оценила песната, велејќи дека е „преплавена со гитара, виолина и има привлечен рефрен“. Таа продолжила да ја нарекува лириката во песната како „симпатична и ќе ги потсети сите родители на минливите радости од детството и колку брзо децата почнуваат да го градат сопствениот живот“.
3 Музичко видео
Музичкото видео го следи текстот на песната. На него се гледа млада девојка која бега од дома со момче за да се омажи. Песната е испрекината со сцени на Еванс како пее пред алиштата кои се сушат во предниот двор на домот, во продавницата за убавина и во црквата. Спотот го режирал Питер Завадил.
Видеото го достигнало врвот на ''Топ 20 одбројување'' на CMT за неделата од 9 септември 2004 година.
4 Табели
Табела (2004), Врвпозиција
4.1 Табели за крајот на годината
Табела (2004), Позиција
Американски кантри песни (''Билборд'') , 8
Огистен Тјери

Огистен Тјери (француски: ''Jacques Nicolas Augustin Thierry'', 10 мај 1795 - 22 мај 1856) — француски историчар. При анализата на историските настани поаѓал од класната борба: француската револуција од 1789-1794 ја толкувал како борба меѓу буржоазијата и феудалците, но ги негирал класните разлики меѓу буржоазијата и пролетеријатот. Негово главно дело е „Историја на формирањето на третиот сталеж“ од 1853 година.
Карл Фогт

Карл Фогт (германски: ''August Christoph Carl Vogt'', 5 јули 1817 - 5 мај 1895) — германски научник, политичар и филозоф. По државниот удар од 2 декември 1851 година, станал агент на Луј Бонапарт. По филозофските убедувања, Фогт бил претставник на вулгарниот материјализам, а по политичките ставови бил либерал. Оттука, тој бил голем противник на марксизмот. Карл Маркс, пак, го критикувал учењето на Фогт во делото „Господинот Фогт“.
Џамија Мирахори

Џамијата Илјаз Мирахори е историска џамија во Корча, Албанија .
1 Историја
Џамијата била изградена во 1494 година, а завршена во 1496 година од страна на Илјаз Хоџа (познат и како Илјаз бег Мирахори), кој бил ветеран од падот на Истанбул и основач на градот Корча.  Според писателот Сами Фрашери, тој бил изграден врз темелите на постоечки манастир, тогаш наречен посветен на Света Петка. Со рушењето на нејзиното минаре за време на комунистичката диктатура, џамијата Илијаз Мирахори била прогласена за верски културен споменик на Албанија. По крајот на комунистичкото владеење во 1990-тите, минарето било обновено дури во 2014 година кога било реконструирано во малку поинаков и поедноставен стил во споредба со оригиналниот. Подоцна е обновена и отоманската саат-кула во Корча која се наоѓала пред џамијата.
Кралска џамија (Белград, Албанија)

Кралската џамија (|Xhamia e Mbretit), позната и како Султанова џамија (sq) или џамија „султан Бајазит", — џамија и културен споменик во градот Белград, округот Белград, Албанија.
Џамијата била изградена во 15 век од отоманскиот султан Бајазит II за локалното албанско население. Кралската џамија станала културен споменик во 1948 година.
Назиреша џамија

Назиреша џамија е културен споменик на Албанија, која се наоѓа во Елбасан. Изградена е во 1599 година од страна на Назиреша ''(Назире)'', ќерка на ''Назир'' (министер). Откако била делумно оштетена во 1920 година поради земјотрес (нејзиниот балкон од минарето и дел од типичниот албански покрив биле уништени), објектот станал споменик на културата во 1948 година.
За време на реновирањето во 2012 година, традиционалниот висок црвен покрив од ќерамиди кој стоел неколку стотици години бил заменет со оловна купола.
Код 5 (бенд)

Код 5 бил швајцарски бенд составен од момчиња. Тие имале умерен успех во Швајцарија со топ-десет хитот ''Љубовта е твоја игра'' (анг: Love Is Your Game) и во Канада со нивната изведба на песната на Керол Медина ''Песната оди Ду Дит'' (анг: And the Song Goes (Doo Dit).
1 Историја
1.1 1997: Формирање и прв сингл
Код 5 бил формиран од менаџерот на Артист Рекордс, Стефан Брунер. Членовите на бендот биле избрани на кастинг од група од 300 луѓе кои присуствувале на кастингот кој бил објавен во весникот Блик. Бендот бил официјално претставен на прес-конференција кон крајот на март 1997 година, а нивниот прв сингл ''Љубовта е твоја игра'' (анг: Love Is Your Game) дебитирал на швајцарската табела за синглови два месеци подоцна на 9 место, и го задржале местото две недели, со што станало нивно најуспешно издание. Следниот сингл ''Гушни ме сега'' (анг: Hold Me Now) не бил толку популарен и по четири недели на топ-листата се искачи на 42 место.
На 27 август 1997 година, Код 5 настапиле како воведен бенд за Backstreet Boys на нивниот концерт во Винтертур.
Демијан Мајер, кој бил како главен пејач и вокален тренер за бендот, го напуштил бендот во ноември за да продолжи со своја соло кариера и бил заменет со Канаѓанецот Џејсон Мелош. Тој дебитирал со Код 5 на нивниот сингл ''Ќе бидам тука за тебе'' (анг: I'll Be There For You) и се појавил во музичкото видео. Третиот сингл стигнал до бр. 27 на швајцарската Хитпарада.
1.2 1998: Објавување на албумот и распаѓање
Во март 1998 година, бендот заминал за Канада за да сними песни за нивниот деби албум „Премиум“. Нивниот четврти сингл, ''Песната оди Ду Дит'' (анг: And the Song Goes (Doo Dit), дебитирал на канадската неделна табела RPM на почетокот на мај на 97 место, а стигнал до 24 место во средината на август. Тоа бил нивниот последен сингл - и покрај огромната поддршка од таблоидниот печат, спонзорите се откажале од проектот поради слабата продажба и негативните коментари од другите медиуми, оставајќи ја и дискографската куќа (Стефан Брунер, наводно, инвестирал 500.000 швајцарски франци во бендот ) и членовите на групата со финансиски проблеми. Сред растечките тензии, Мелоче и Мараско го напуштиле Код 5 во октомври. До објавувањето на албумот „Премиум“, групата била распуштена. Додека Демијан Мајер останал како изведувач во групата, другите членови на групата имале други сопствени интереси.
2 Членови
* Демијан Мајер (март 1997-ноември 1997)
* Џејсон Мелош (ноември 1997-октомври 1998)
* Еркан „ЕЈ“ Јаги (1997-1998)
* Мишел Богнар (1997-1998)
* Игор Мараско (1997-1998)
* Бернхард „Бени“ Атингер (1997-1998)
3 Дискографија
3.1 Синглови
година, Слободен, Врвни позиции
Швајцарија , Канада
1997 година, „Љубовта е твоја игра“, 9, -
„Гушни ме сега“, 42, -
„Ќе бидам таму за тебе“, 27, -
1998 година, „И песната оди (Ду Дит)“, -, 24
„—“ ги означува изданијата што не биле на топ листите или не биле објавени.
3.2 Албуми
година, Наслов, Позиција на графиконот
Швајцарија
1998 година, ''Премиум'', &mdash;
Црква „Св. Богородица Балаклија“ - Оризари

Света Богородица Балаклија (или Пресвета Богородица Балаклија) — главна манастирска црква на манастирот Добра Вода во кочанското село Оризари, Македонија.
1 Местоположба
Црквата се наоѓа над денешното Оризари, додека во минатото црквата била над некогашното село Витоша.
Во близина на црквата се наоѓа изворот Добра Вода, по кого е и наречен целиот манастир. За изворот се верува дека е лековита вода.
2 Историја
Истражувачот Јован Трифуноски наведува дека на месноста Бела Црква, североисточно од денешното село, постоеле остатоци на срушена црква. Од црквата биле видливи ѕидови високо до 60 центиметри, а црквата била долга 8 и широка околу 4 метри. На ѕидовите се познавале и фрагменти од фрескоживопис.
Храмот бил изграден во 1974 година на темелите од старата црква, а бил осветен на 1 мај 1992 година од страна на митрополитот Брегалнички г. Стефан.
Црквата била преосветена од страна на митрополитот Брегалнички г. Иларион на 5 ноември 2023 година откако истиот бил целосно обновен, фрескоживописан и добил нов иконостас.
3 Архитектура
3.1 Фрескоживопис
Црквата поседува целосно нов фрескоживопис.
3.2 Иконостас и икони
При обновата на црквата добила целосно нов иконостас.
4 Галерија
5 Поврзано
* Кочанско архијерејско намесништво
* Оризарска парохија
* Оризари
Безбилетник

Безбилетник или слеп патник — патник што избегнува да си го плати превозот (на пример во автобус, воз, брод) или гледач што влегува во кој било забавен настан (театар, циркус, стадион итн.) без билет. Понекогаш целта е едноставно да се стигне до некое местоназначение без да се плати превоз. Во други случаи, тоа е премин во друга земја без претходно да се обезбеди виза или други службени дозволи. За разлика од шверцот на луѓе, безбилетниците мораат да останат неоткриени од камионџијата, екипажот на бродот или кој било одговорен за безбедно и сигурно работење на превозот.
Во Македонија има чести безбилетници во автобусите на ЈСП.
1 По вид превоз
1.1 Железнички превоз
Некои мигранти без документи се движат низ Европа незабележани во камиони и возови, често со цел да стигнат до други земји како Франција и Обединетото Кралство.
1.2 Копнен превоз
Безбилетниците понекогаш се кријат во возила како товарни камиони за да патуваат меѓу градовите. Додека некои мигранти организираат превоз со плаќање на возачот, други се кријат за да избегнат откривање. Во одредени области, возачите се законски обврзани да ги спречат безбилетниците да се качат на нивните возила и можат да се соочат со парични казни или затворски казни доколку не успеат да ги откријат и отстранат безбилетниците при преминување на националните граници.
1.3 Воден превоз
Безбилетниците на едреници и паробродови го популаризирале овој облик на тајно патување низ целиот свет. Во текот на XIX и XX век, осиромашените можни емигранти и авантуристичните патници додале чувство на приклучение и романтика во практиката. Значајни безбилетници во Америка преку параброд биле Хенри Армета, Бруно Ричард Хауптман, Вилем де Кунинг, Јан Валтин и Флорентино Дас.
1.4 Воздушен превоз
Безбилетниците што се кријат во просторите на тркалата на авионот се соочуваат со исклучителни здравствени ризици, од кои многу често се смртоносни. Тие вклучуваат повреди од згмечување од опремата за слетување што се повлекува, губење на слухот, хипотермија, хипоксија, смрзнатини, ацидоза и ризик од паѓање од просторот на тркалото кога повторно ќе се отвори. Одделот нема греење, притисок и кислород — неопходни за преживување на големи надморски височини. На околу 5.500 м, хипоксијата може да доведе до зашеметеност, слабост, оштетен вид и треперење. За 6.700 м, нивото на кислород во крвта нагло опаѓа, што го отежнува одржувањето на свеста. Над 10.000 м, на белите дробови им е потребен вештачки притисок за да работат, а температурите можат да паднат до -63 °C, предизвикувајќи тешка хипотермија. Оние што ги преживуваат условите или избегнуваат да бидат згмечени, обично се во бессознание кога одделувањето повторно се отвора за време на спуштањето, што води до смртоносен пад од илјадници метри.
Добра Вода (манастир)

Оризарски манастир — манастир во близина на кочанското село Оризари.
1 Местоположба
Манастирот се наоѓа надвор од селото, во североисточна насока. До него во 2021 година бил изграден локален асфалтен пат од Оризари.
2 Историја
Манастирот се наоѓа во близина на месноста Бела Црква, на која во минатото постоела црква и која имала видливи ѕидови.
Манастирот и црквата биле целосно обновени во 2023 година, кога манастирската црква била и преосветена.
3 Градби во манастирот
Манастирот е составен од црквата „Св. Богородица Балаклија“, трпезарија и помошни објекти.
3.1 Црква „Св. Богородица Балаклија“
Црквата била подигната во 1940 година.
4 Особености
Манастирот е раководен од страна на домаќинот Стефан Смилков.
Во непосредна близина се наоѓа изворот Добра Вода, по кого е и наречен самиот манастир, за кој се верува дека има лековита вода.
5 Галерија
Ватрени пољубац

Ватрени пољубац е босанско-херцеговски и југословенски хард рок / хеви метал бенд, формиран во 1977 година. Групата е основана од композиторот, текстописец, пејач и гитарист Милиќ Вукашиновиќ. Бендот се смета за регионален пионер на хеви метал жанрот и еден од најважните рок бендови на сараевската и поранешната југословенска поп-рок сцена. За речиси четириесет години постоење, бендот имал издадено 9 студиски албуми, а од последното обединување во 2011 година е издаден албумот ''Кога свири рокенрол'' (српски: Кад свира рокенрол), два сингла и неколку компилации на албуми.
1 Историја
Бендот Ватрени пољубац, во 1977 година, Милиќ Вукашиновиќ, поранешен член на Кодекси, Индекси и Бијело дугме, го основал во Сараево. Другите двајца членови на оригиналната постава биле Шефќет Хоџа, басист поранешен член на Дивље јагоде и Перица Стојановиќ, тапанар поранешен член на Индекси. Нивниот прв сингл бил издаден од издавачката куќа Југотон во 1978 година со песните „Доктор за рокенрол“ и „Твоите усни ми беа омилен подарок“. Првиот сингл веднаш бил пофален од критичарите. Првиот албум наречен кој бил наречен „Ох, колку те сакам ох“ бил снимен во 1978 година. во Лондон и Сараево за сараевскиот диск, а продуцент бил Ричард Вали. Албумот имал голем број на песни инспирирани од пионерскиот звук што во тоа време, доаѓал од Англија отелотворени од Лед зепелин и Блек сабат.
Ватрени пољубац во својот оригинален состав го снимил и својот последен студиски албум „100% рокенрол“ во 1986 година со поранешниот член на Бијело Дугме Младен Војичиќ Тифа, еден од најпопуларните пејачи во Југославија во тоа време. Сите песни во албумот се напишани и компонирани од Милиќ Вукашиновиќ. Албумот добил одлични критики и останал многу популарен низ целата земја, по што Вукашиновиќ го распуштил бендот и се посветил на својата соло кариера како фолк-рок пејач.
2 Дискографија
2.1 Студиски албуми
*''Ох, колку те сакам ох'' (1978)
*''Рецепт за рокенрол'' (1979)
*''Тоа е вистинското'' (1980)
*''Без влакна на јазикот'' (1980)
*''Да живее рокенролот'' (1982)
*''Од инает'' (1985)
*''100% рокенрол'' (1986)
*''Сè ќе помине еднаш само рокенролот нема никогаш'' (1999)
*''Кога свири рокенрол'' (2011)
2.2 Синглови
*''Доктор за рокенрол / Твоите усни беа мојот омилен подарок'' (1978)
*''На врат, на нос и на својата рака / Од желбата да те бакнам, ќе полудам'' (1979)
2.3 Компилации
*''Големи хитови'' (1983, ZKP RTVL)
*''Доктор за рокенрол'' (1997, Нимфа Звук)
*''100% рокенрол'' (1997, нимфа звук)
*''Најголеми хитови'' (2000, Горатон)
3 Членови
* Милиќ Вукашиновиќ — вокал, гитара (1977—1986, 1998—2001, 2006, 2010)
* Перица Стојановиќ - тапани (1977—1986, 2006)
* Шефќет Хоџа - бас гитара (1977-1980)
* Санин Кариќ - бас гитара (1980—1986, 2006)
* Велибор Рајачиќ - тапани (1985—1986)
* Неџиб Јелеч - бас гитара (1985-1986)
* Младен Војичиќ — вокал (1986)
* Марко Николиќ - бас гитара (1998—2001)
* Душан Обрадовиќ - тапани (1998—2001)
* Дејан Николиќ - тапани (2006)
* Срѓан Ѓукиќ — бас гитара (2010)
* Владимир Чопиќ - тапани (2010)
4 Фестивали
* 1980 година Вашиот хит на сезоната, Сараево - ''Нека знае цел свет''* 1980 година Опатија - ''Таа е толку добра жена'' (рок вечер)
Макс Штирнер

Јохан Каспар Шмит (германски: ''Johann Kaspar Schmidt''), познат како Макс Штирнер (германски: ''Max Stirner'', 25 октомври 1806 - 26 јуни 1856) — германски филозоф, претставник на левите хегелијанци. Неговото најпознато дело е „Единствениот и неговата сопственост“ (''Der Einzige und sein Eigentum'', 1845) во која ги брани егоизмот и анархизмот, залагајќи се за ослободување на поединецот од моралот, религијата, државата, семејството, општеството и принципите. Според него, поединците создаваат доброволни сојузи во кои се зачувани и приватната сопственост и наемниот труд. Неговите идеи остро ги критикувале Маркс и Енгелс во нивните дела „Светиот Макс“ и „Германската идеологија“.
Давид Штраус

Давид Фридрих Штраус (германски: ''David Friedrich Strauss'', 27 јануари 1808 - 8 февруари 1874) — германски филозоф, претставник на левите хегелијанци. Неговото најпознато дело е „Животот на Исус“ (1835-1836) во која тврди дека евангелието претставува само низа од митови кои се создавале во христијанските заедници. Според тоа, тој сметал дека евангелиските приказни настанале несвесно. Притоа, тој го претставува Исус Христос како историска личност, а не како бог. Ваквото сфаќање го критикувал Бруно Бауер, кој му забележувал на Штраус поради тоа што на свеста не ѝ го дава местото што ѝ припаѓа.
Алпин

Алпин — француски производител на автомобили основан во 1955 година.
1 Модели на автомобили
* Алпин A110 (2017-)
* Алпин A290 (2024-)
* Алпин A390 (2025-)
* Алпин A106 (1955-1961)
* Алпин A108 (1958-1965)
* Алпин A110 (1962-1977)
* Алпин GT4 (1963–1969)
* Алпин A310 (1971-1984)
* Алпин GTA (1984-1991)
* Алпин A610 (1991-1995)
2 Концепт
* Рено Алпин A110-50 (2012)
* Алпин Vision Gran Turismo (2015)
* Алпин Vision (2016)
* Алпин Alpenglow (2022)
* Алпин A290_β (2023)
* Алпин A390_β (2024)
Тајна служба на САД

Тајна служба на Соединетите Американски Држави (|United States Secret Service, ''USSS'') — федерална агенција, разузнавачка служба на Соединетите Американски Држави, која е дел од Министерството за внатрешна безбедност на САД, чии главни задачи се заштитување и обезбедување на сигурноста на претседателот и потпретседателот на САД, членови на нивните семејства и нивните живеалишта, како и борбата против фалсификувањето.
1 Опфат на дејност
Главните задачи на Тајната служба на САД се да спречи фалсификување на американски пари, должнички обврски и други вредни документи, како и заштита на претседателот, потпретседателот, нивните најблиски роднини, други високи чиновници, поранешни претседатели и нивните сопружници, претседателски и потпретседателски кандидати, претставници на странски држави при нивните посети. Тајната служба исто така истражува различни видови финансиски измами, кражба на личност, други киберзлосторства и помага во истрагата на некои други злосторства.
2 Историја
Идејата за создавање на Тајната служба на САД била објавена утрото на 14 април 1865 г., министерот на Министерството за финансии Хју Макалок му рекол на американскиот претседател Абрахам Линколн дека поради неконтролираното фалсификување во земјата, можна е финансиска пропаст. Како главен начин за борба против нив, тој предложил да се создаде посебна структура за отстранување на фалсификуваните пари од оптек и фаќање на оние што ги произведуваат овие пари. Претседателот го ислушал министерот и наредил да се создаде таква структура, која била наречена Тајна служба на Министерството за финансии. Таа вечер, претседателот Линколн бил смртно застрелан од глумецот Џон Вилкс Бут во Театарот на Форд во Вашингтон.
Но и покрај убиството на Линколн, не била создадена специјална служба за заштита на американските претседатели. Дури по атентатот на претседателот Макинли во 1901 г., загрижените конгресмени дале предлог до Тајната служба (во тоа време таа била единствената федерална разузнавачка служба) да го заштити американскиот претседател.
Службено, заштитата на највисоките државни службеници станала должност на Тајната служба во 1902 г., кога 2 специјални агенти на Тајната служба биле назначени да го заштитат претседателот. А веќе на 3 септември починал првиот агент што го штител претседателот. Во 10:15 часот, претседателот Теодор Рузвелт, на двонеделна турнеја низ Нова Англија, возел ландо од центарот на Питсфилд до Питсфилдскиот приградски клуб кога се судрил со трамвај. Како последица на челниот судир, Рузвелт, гувернерот на Масачусетс, Винтроп Крејн, претседателскиот помошник Брус Џорџ Кортлу и телохранителот Вилијам Крег биле исфрлени на коловозот. Вилијам Крег починал, сите останати преживеале.
Презвитериум

Презвитериум — просторот околу олтарот, вклучувајќи го хорот и светилиштето, на литургискиот источен крај на традиционалната христијанска црковна градба. Може да заврши со апсида. Ретко е во западниот дел на наосот кога географските услови не дозволуваат олтарот да гледа кон исток.
Заден хор или ретрохор е просторот зад високиот олтар во презвитериумот на црквата, во кој на задниот дел од главниот стои мал олтар.
Во помалите цркви има средиштен (обично малку подигнат) простор каде што свештеникот ја врши богослужбата. Зборот презвитериум потекнува од грчкиот збор |πρεσβύτερος [presbyteros], што значи ''свештеник'' (првично ''старец'', ''старешина'').
Во презвитериумот, во повеќето цркви има главен олтар со табернакул и жртвеник за принесување. Во своите реформски документи, Вториот ватикански собор утврдил дека презвитериумот мора да има и амвон (пулт за читање на Божјото слово) и олтарна маса или жртвен жртвеник, каде што свештеникот ја принесува светата жртва на мисата свртен кон слушателите. Во презвитериумот обично има и велигденска свеќа.
На некои места, презвитериумот се нарекува и ''хор'' (англ. ''choir'' — затоа што е наменет за хорот на свештеници), но почесто зборот ''хор'' значи место за пејачи во галеријата (пејачки емпориум).
Зборот ''презвитериум'' може да значи и заедница на свештеници.
1 Историја
Кога првпат бил воведен, хорот бил приклучен на вимата, подигната платформа во средиштето на наосот, на која биле поставени седишта за повисоките свештеници и пулт за читање на Светото писмо. Ова сè уште може да се види во базиликата Санта Марија Маџоре во Рим. На крајот, бемата (или презвитериумот) и хорот се преселиле на нивното сегашно место. Во некои цркви, хорот е поставен во апсидата зад олтарот.
Некои европски катедрали имаат ретро-хор на задниот дел од главниот олтар, отворен на исток кон ''песниците'' во источното крило.
Архитектонските поединости на хорот се создадени како одговор на неговата намена како место каде што се одржува богослужбата (латински ''Liturgia Horarum'') на монашките браќа или собранието на каноните.
За овој простор на црквата посебни се и амвонот и говорницата. Во средиштето на наосот, свртен кон светилиштето, може да има и самостоен амвон. Оргулите може да бидат и во хорот.
Робин Тик

Робин Алан Тик (англ. ''Robin Alan Thicke''; роден на 10 март 1977 година) ― американски пејач, текстописец и музички продуцент. Неговиот сингл „Блурд лајнс (анг: Blurred Lines)“ од 2013 година (со Т.I. и Фарел Вилијамс) бил еден од најпродаваните синглови на сите времиња. На Греми наградите во 2014 година, бил номиниран за „Песна на годината“ и за „Најдобра поп-изведба од дуо или група.
Тик бил роден на 10 март 1977 година во Лос Анџелес. Тој е син на глумицата Глорија Лоринг и глумецот Алан Тик. Соработувал со многу музичари, меѓу кои се: Ники Минаж, Нас, Т.I. Кристина Агилера, Џеси Џеј, Кеј Мишел, Фарел, Диџеј Кесиди, Ашер, Џенифер Хадсон, Фло Рајда, Бренди, Кид Кади, Мери Џеј Блајџ и Емили Ратајковски; компонирал песни за Марк Ентони. Тековно е судија на музичкото натпреварување ''Маскиран пејач''.
Сања Долежал

Сања Долежал ( Загреб, 9 мај 1963 ) е југословенска и хрватска пејачка и телевизиска водителка. Најпозната е како пејачка на групата Нови фосили.
1 Биографија
Професионалната кариера ја започнала во 1981 година, како пејачка на тинејџерската група ''Прва љубaв'' која била прва група од ваков вид на територијата на поранешна Југославија. Додека работела во оваа група, таа снимила два албума: „Приватен“, 1981 година. и „Кога сме сами“, 1982 година. Продуцент на вториот албум бил Рајко Дујмиќ, кој потоа ја запознал Сања и ја донел во групата Нови фосили, како замена за тогашната пејачка Ѓурѓица Барловиќ, која во тоа време ги напуштала Нови фосили.
Таа била во групата Нови фосили во периодот од 1983-1991 година и повторно од 2005 година до денес. Заедно со Нови фосили, во 1987 година ја претставувале Југославија на Изборот за песна на Евровизија во Брисел, со песната „Ја сам за плес“, каде што го освоиле четвртото место.
По распаѓањето на групата Нови фосили во 1991 година таа снимила три независни албуми.
Била водителка на неколку телевизиски емисии на Хрватската радио телевизија.Во 2004 година ја започнала својата емисија наречена „Сања“ на тогаш новоформираната телевизија РТЛ. Шоуто траело до 2006 година, и обработувало теми од секојдневниот живот на луѓето.
Речиси 20 години таа била во брак со Ненад Шариќ, тапанарот на групата Нови Фосили, кој починал на почетокот на мај 2012 година.
2 Фестивали
Југословенски избор за песна на Евровизија:
*''Валентино и Ренато'' (како вокал на Нови фосили ), Скопје '84
*''Боби бр.1'' (како вокал на Нови фосили ), второ место, Приштина '86
*''Јас сум за танц'' (како вокал на Нови фосили), победничка песна, Белград '87
Евровизија:
*''„Јас сум за танц“'' (како вокал на ''Валентино и Ренато'' (како вокал на Нови фосили ), Скопје '84 Нови фосили), четврто место, '87
Сплит:
*''Никогаш повеќе, малечка'' (како вокал на ''Валентино и Ренато'' (како вокал на Нови фосили ), Скопје '84 Нови фосили, Авторска вечер на Зденко Руњиќ), '86
*''Речи ми тихо, тихо'' / ''Ти си чудо'' (Гостин на ревијалниот дел на фестивалот, како вокал на Нови фосили), 2011 г.
Златна палма, Дубровник:
*''Во заедничката работа бакнувам млада девојка'' (како вокал на ''Валентино и Ренато'' (како вокал на Нови фосили ), Скопје '84Нови фосили), '89
Загреб:
*''„Кога сме јас и ти“ 63'' (како вокал на ''Валентино и Ренато'' (како вокал на Нови фосили ), Скопје '84Нови фосили ), победничка песна, '90
*''„Соништата на вљубената жена“'' (со Владимир Кочиш и Маринко Коланг), 2016 година.
Катедралата Степинц:
*''Небесен војник'', '92
Фестивал на песна во Подравина и Подравље, Питомача:
*''Шепртља'', '97
Мелодии на хрватскиот Јадран, Сплит:
*''Лето'', '98
Задар:
*''„Ноќите минуваат, деновите минуваат“'', '98
Хрватскиот радиски фестивал:
*''„Колачињата на баба“'', '98
Опатија:
*''Долго време, најдолго'', 2001 година
CMC фестивал, Водис:
*''Емоционална закана'' (дует со Владимир Кочиш Зеца), 2015 година
*''Најдраго мое'' (Ретроспектива на песни од фестивалот Опатија), 2015 г
Чаршија џамија, Ѓирокастро

Чаршија џамија , позната и како Меми-бегова џамија, е џамија која се наоѓа во Ѓирокастро, Албанија.
1 Историја
Меми-беговата џамија била изградена за време на османлискиот период во 1757 година и се наоѓа во населбата Стара чаршија. Таа е една од петнаесетте џамии кои првично биле изградени во градот за време на Отоманското царство, од кои тринаесет џамии преживеале до комунистичкиот период.
Џамијата првично била дизајнирана да се наоѓа во населбата Нова чаршија во Ѓирокастро, како дел од урбанистичкиот план на Меми Паша, кој бил изграден во 17 век. Сепак, таа била уништена од пожар во следниот век, со исклучок на џамијата.
Џамијата била издигната на статусот „Споменик на културата“ (''Monumente Kulturore'') од страна на албанската влада во 1973 година, поштедувајќи ја од нејзиното уништување од страна на тоталитарниот комунистички режим на Албанија. Останатите дванаесет џамии потоа биле урнати. Поради забраната за религија во Албанија, џамијата се користела како сала за обука на циркуски акробати кои ги користеле високите куполни тавани за да ги закачат своите трапези.
Во близина на џамијата се наоѓа и двокатна октагонална зграда, изградена во 1727 година. Иако првично ја користеле бекташите, била затворена за време на комунистичкиот период. Во моментов зградата се користи како медреса.
2 Поврзано
* Исламот во Албанија
Германски идеализам

Германски идеализам (или германски класичен идеализам) претставува сет на идеалистички филозофии и доктрини што се развил во Германија на крајот на и во првата половина на век. Нејзини главни претставници се Кант, Фихте, Шелинг и Хегел.
1 Идеализам
Филозофската категорија и правец во филоѕофијата „идеализам“ потекнува од терминот „идеја“, која севкупната вистина за “се околу нас“ бара во смислата на идеите, кое имаат Онтолошкото значење. Најосновната категорија (од која се потекнува е “идеја“ или сет на “идеји“ (односно идејната “форма“ што дава смисла). На почеток, во Античката Грција, но покасно, “Идеализмот“ настанал како спротивсвената филозофија во однос на едноставниот “материјализмот“ кои сметаше дека се е соѕдано од “материја“ (те. природната содржина која се простира до бесконечноста). Покасно, во текот на историјата Идеалиѕмот станал водечката филозофија која доминантно се врзува за најнапредната европска филозофска мисла.
Највисоките светски достигнувања Идеализмот остварува во Германската класична идеалистичка филозофија, која претставува темелник на сиот помодерен развој на Идеализмот. Германскиот идеализам е филозофското движење кое се појавува во Германија кон крајот на 18 и почетокот на 19 век се базира на концептот на Апсолутниот и трансцедентниот иделизам. Трансцедениот идеализам прво се разви трудовите и книгите на Имануел Кант во 1780-тите и 1790-тите, во који који Трансцеднтното (како чисто идеалистичко) се одбојува од Трансциденталното (поврзано со чувствителен свет). Периодот на германскиот идеализам по Кант е познат и како посткантовски идеализам или едноставно посткантјанизам. Идеализмот на Ј. Г. Фихте прифаќа динамиката на сознавањето преку моделот „Јас- Не-Јас", односно за првиот пат тој воведува трансцедентната логика која преку негацијата (на "Јас-твото") допира од самосвеста до „свеста" односно пооштата идеја, која е во основата на светот. Конечно, Хегел воведува дијалектичкиот метод, според кои целото движење на идејата како Духот се одвива преку "Тијадите" (види статијата за Дијалектика).
Денес, некои историчари сметаат дека Филозофијата на германскиот идеализам е родена како реакција на просветителските скептици, материјалистички филозофи, емпиристички симплификатори и други анти-метафизички погледи.
2 Поврзано
* Дијалектика
Little Big Town

Little Big Town (транскрипција: Литл биг таун) ― американска кантри група од Хоумвуд, Алабама. Групата била основана во 1998 година и од основањето во неа членуваат: Карен Ферчајлд, Кимберли Шлапман, Филип Свит и Џими Вестбрук. Ферчајлд и Вестбрук биле во брак од 2006 година. Сите четири члена од групата се менуваат како водечки пејачи.
Групата потпишала договор со издавачката куќа Mercury Nashville Records, но не издале синглови ниту албуми со нив. Првиот албум под наслов Little Big Town, го објавиле во 2002 година под издавачката куќа Monument Records. Од албумот произлегле два сингла кои имале умерен успех на кантри топ-листите по што групата ја напуштила издавачката куќа. Во 2005 година, групата потпишала со Equity Music Group, независна издавачка куќа во делумна сопственост на Клинт Блек. Нивниот втор албум, ''The Road to Here'', бил издаден истата година и добил платинест сертификат од Здружението на музички сниматели на Америка (RIAA). ''A Place to Land'', нивен трет албум, бил издаден преку Equity, а потоа по затворањето на Equity во 2008 година бил реиздаден преку Capitol Nashville. Следеле уште седум албуми со Capitol: ''The Reason Why'' (2010), ''Tornado'' (2012), ''Pain Killer'' (2014), ''The Breaker'' (2017), ''Nightfall'' (2020), ''Mr. Sun'' (2022) и ''The Christmas Record'' (2024); четири од нив се искачиле на прво место на топ-листата за кантри-албуми.
Нивни најуспешни синглови на кантри топ-листите биле: „Pontoon“, „Better Man“, „Boondocks“, „Bring It On Home“, „Little White Church“, „Tornado“, „Day Drinking“ и „Girl Crush“.
1 Дискографија
*''Little Big Town'' (2002)
*''The Road to Here'' (2005)
*''A Place to Land'' (2007)
*''The Reason Why'' (2010)
*''Tornado'' (2012)
*''Pain Killer'' (2014)
*''Wanderlust'' (2016)
*''The Breaker'' (2017)
*''Nightfall'' (2020)
*''Mr. Sun'' (2022)
*''The Christmas Record'' (2024)
Англо-Американски Универзитет

Англо-американскиот универзитет (AAU) е приватен универзитет во Прага, Чешка. Основан во 1990, тој е првиот приватен универзитет во земјата што како наставен јазик го користи англискиот.
AAU нуди студиски програми по бизнис, меѓународни односи, хуманистички науки, општествени науки, политички науки, новинарство, медиумски студии, визуелни уметности и право.
Тихомир Стојановски

Тихомир Стојановски (р. , Скопје) — македонски театарски и телевизиски глумец, сценарист и професор. Директор е на театарот „Скрб и утеха“.
1 Животопис
Стојановски дипломирал на Факултетот за драмски уметности во Скопје, на отсекот на актерска игра, во класата на професорот Вукан Диневски, во 1986 година. Има одиграно неколку театарски претстави во продукција на Македонски народен театар. Во 1988 година, го основал Театар „Скрб и утеха“, со глумецот и режисер Владо Денчов, каде одиграле повеќе од 20 претстави како: „''Ѓорѓи Кастриот''“, „''Олесни разреши прости''“, „''Чернодрински експрес''“, „''Будење на ангелите''“, „''Зајдисонце''“, „''Некрстени денови''“, „''Патот''“ и други, каде Тихомир Стојановски бил сценарист, и режисер Владо Денчов. Глумечка екипа во театарот „Скрб и утеха“ била од Страшо Милошевски, Зорица Панчиќ, Владо Денчов, Слободанка Чичевска, Јордан Витанов, Александар Џуровски, Александар Шехтански. Од 1991 година, е професор по актерска игра на Факултет за драмски уметности во Скопје. Од 2015 година е автор на емисијата за Светиот дух, филм и театар „''Завет''“ на Телевизија Сонце.
Играл во телевизиската серија „''Последната македонска елегија''“ во режија на Драган Велјановски во 1992 година.